ทองปิดบวก 15.9 ดอลล์
สัญญาทองคำตลาดนิวยอร์กปิดพุ่งขึ้น 15.9 ดอลล์ คาดการณ์อุปสงค์พุ่งช่วงตรุษจีน
9 ม.ค. 2556

สัญญาทองคำตลาดนิวยอร์กปิดพุ่งขึ้น 15.9 ดอลล์ คาดการณ์อุปสงค์พุ่งช่วงตรุษจีน
สัญญาทองคำตลาด COMEX (Commodity Exchange) ส่งมอบเดือนก.พ.พุ่งขึ้น 15.9 ดอลลาร์ หรือ 0.97% ปิดที่ 1,662.2 ดอลลาร์/ออนซ์ หลังจากเคลื่อนตัวในช่วง 1646.80 - 1662.70 ดอลลาร์สัญญาโลหะเงินส่งมอบเดือนมี.ค.เพิ่มขึ้น 38.3 เซนต์ ปิดที่ 30.465 ดอลลาร์/ออนซ์  และสัญญาโลหะทองแดงส่งมอบเดือนมี.ค.ลดลง 0.6 เซนต์ ปิดที่ 3.672 ดอลลาร์/ออนซ์ 
สัญญาพลาตินัมส่งมอบเดือนม.ค.ปิดที่ 1580.60 ดอลลาร์/ออนซ์ เพิ่มขึ้น 26.80 ดอลลาร์ และสัญญาพัลลาเดียมส่งมอบเดือนมี.ค. 667.85 ดอลลาร์/ออนซ์ ร่วงลง 2.15 ดอลลาร์
สัญญาทองคำดีดตัวขึ้นเพราะได้แรงหนุนจากการคาดการณ์ที่ว่า ความต้องการทองคำมีแนวโน้มที่แข็งแกร่งในช่วงปลายเดือนม.ค. ซึ่งเป็นช่วงใกล้เทศกาลตรุษจีน
อย่างไรก็ตาม สัญญาทองคำได้รับแรงกดดันในระหว่างวัน หลังจากดอยช์แบงก์ปรับลดคาดการณ์ราคาทองคำในปี 2556 และปี 2557 โดยคาดว่าราคาทองคำเฉลี่ยในปี 2556 จะลดลง 12.1% มาอยู่ที่ระดับ 1,856 ดอลลาร์/ออนซ์ และคาดว่าราคาทองคำปี 2557 จะลดลง 5% สู่ระดับ 1,900 ดอลลาร์/ออนซ์